armvectores/hy_wikipedia_2023 huggingface dataset:
Վադիմ Բոգիև

Վադիմ Իոսիֆովիչ Բոգիև (ռուս.՝ Вадим Иосифович Богиев, դեկտեմբերի 27, 1970(1970-12-27), Ցխինվալ, Վրացական ԽՍՀ, ԽՍՀՄ), ռուս ըմբիշ, Ատլանտայի Օլիմպիական խաղերի չեմպիոն։ Ազատ ոճի ըմբշամարտի սպորտի վաստակավոր վարպետ (1996)։


== Կենսագրություն ==
Վադիմ Բոգիևը ծնվել է 1970 թվականի դեկտեմբերի 27-ին Հարավային Օսիայի Ցխինվալ քաղաքում, օսերի ընտանիքում։ Ավարտել է Ցխինվալի № 6 դպրոցը։ Ըմբշամարտով զբաղվել սկսել է 10 տարեկանից, առաջին մարզիչը եղել է Թիմուր Սանակոևը, որը Վադիմին սովորեցրել է ազատ ոճի ըմբշամարտի հիմունքները։ Հետագա տարիներին նա մարզվել է Անատոլի Մարգիևի մոտ։ 1996 թվականի Ատլանտայի Օլիմպիական խաղերում հաղթելուց հետո Վադիմը որոշել է թողնել մեծ սպորտը 26 տարեկանում։  Ամուսնացած է, ունի հինգ երեխա՝ երեք որդի և երկու դուստր։


== Սպորտային նվաճումներ ==
Օլիմպիական խաղերի չեմպիոն (1996)
Եվրոպայի եռակի չեմպիոն (1994, 1995, 1996)
Աշխարհի գավաթակիր (1992)
Ռուսաստանի չեմպիոն (1993)
«Իվան Յարիգին» գրան-պրի սերիայի մրցաշարի երկակի հաղթող
Աշխարհի երիտասարդական առաջնության հաղթող Ուլան Բատորում (1989)
Աշխարհի պատանեկան առաջնության հաղթող Ավստրիայում (1988)
Եվրոպայի երիտասարդական առաջնության հաղթող Լեհաստանում (1988)
ԽՍՀՄ երիտասարդական առաջնության հաղթող (1988)


== Մրցանակներ և կոչումներ ==
Բարեկամության շքանշան (6 հունվարի, 1997 թվական) – հայրենիքին մատուցած ծառայությունների և 1996 թվականի 26-րդ Օլիմպիական խաղերում ունեցած սպորտային բարձր ձեռքբերումների համար


== Ծանոթագրություններ ==


== Արտաքին հղումներ ==
Վադիմ Բոգիև
Վադիմ Բոգիևի կենսագրությունը wrestrus.ru կայքում(չաշխատող հղում)
Վադիմ Բոգիև – օլիմպիական վիճակագրությունը Sports-Reference.com կայքում (անգլ.)
Վադիմ Բոգիևի էջը International Wrestling Database կայքում (անգլ.)
Կոստլիվոե

Կոստլիվոե (ռուս.՝ Костливое), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծիածանի դրոշ

Ծիածանի դրոշը, գույնզգույն դրոշը է բաղկացած ծիածանի գույներից (սովորաբար 6 կամ 7 գույն)։ Ծիածանագույն դրոշը խորհրդանշան է օգտագործվել տարբեր անձանց, խմբերի ու կազմակերպությունների կողմից, որոնցից ներկայում ամենահայտնին է ԼԳԲՏ շարժումը։
1919 թվականին Մարտիրոս Սարյանը նորանկախ Հայաստանի դրոշ էր առաջարկել ծիածանագույն դրոշը։

		
		
		
		
		


== Ծանոթագրություններ ==
Գիծ 1 (Մեխիկոյի մետրոպոլիտեն)

Մեխիկոյի մետրոպոլիտենի գիծ 1, Մեխիկոյի մետրոպոլիտենի 1-ին գիծը։ Քարտեզի վրա նշված է վարդագույնով։ Ունի 20 կայարան։


== Ժամանակագրություն ==
.


== Կայարաններ ==
Observatorio
Tacubaya
Juanacatlán
Chapultepec
Sevilla
Insurgentes
Cuauhtémoc
Balderas
Salto del Agua
Isabel la Católica
Pino Suárez
Merced
Candelaria
San Lázaro
Moctezuma
Balbuena
Blvd. Puerto Aéreo
Gómez Farías
Zaragoza
Pantitlán


== Տես նաև ==
Մեխիկոյի մետրոպոլիտեն


== Ծանոթագրություններ ==
Ստեֆանո Ռոնկետտի-Մոնտևիտի

Ստեֆանո Ռոնկետտի-Մոնտևիտի (իտալերեն՝ Stefano Ronchetti-Monteviti, սեպտեմբերի 18, 1814(1814-09-18), Աստի, Պիեմոնտ, Իտալիա - հոկտեմբեր 1882, Կազալե Մոնֆերատո, Ալեսանդրիա, Պիեմոնտ, Իտալիա և Casale Monferrato, Ալեսանդրիա, Պիեմոնտ, Իտալիա), իտալացի կոմպոզիտոր և երաժշտության ուսուցիչ։


== Կենսագրություն ==
Սովորել է Միլանում՝ Բենեդետտո Ներիի մոտ։ 1850 թվականից ուսուցանել է Միլանի կոնսերվատորիայում, իսկ 1878 թվականից մինչև իր կյանքի գրեթե վերջը զբաղեցրել է տնօրենի պաշտոնը։ Նրա աշակերտներից են եղել Արրիգո Բոյտոն, Ջակոմո Պուչինին, Վիտորիո Վանզոն և Իվան Զայցը։ Ռոնկետտի-Մոնտևիտին իր կյանքը նվիրել է եկեղեցական երգչախմբին։ Նրան հայտնիություն է բերել Ջուլիո Կարկանոյի բառերի հիման վրա գրված հայրենասիրական ազգային հիմնը։


== Ծանոթագրություններ ==
Ռաֆիղա Ախունդովա

Ռաֆիղա Հաջի ղիզի Ախունդովա (ադրբ.՝ Axundova Rəfiqə Hacı qızı, օգոստոսի 7, 1931(1931-08-07), Բաքու, ԱԽՖՍՀ, ԽՍՀՄ), բալետի ադրբեջանցի արտիստուհի, բալետմայստեր, պարուհի, Ադրբեջանական ԽՍՀ ժողովրդական արտիստուհի (1970)։


== Կենսագրություն ==
Ռաֆիղա Ախունդովան ծնվել է 1933 թվականի օգոստոսի 7-ին։ 1951 թվականին ավարտել է Բաքվի Խորեոգրաֆիա դպրոցը ՛Գամեր Ալմասզադեի դասարանը։ 1951-1952 թվականներին նա Մոսկվայի Մեծ թատրոնում դասընթացն է անցել։ 1951-1971 թվականներին եղել է Ադրբեջանի օպերայի և բալետի պետական ակադեմիական թատրոնի մենակատար։ 1971 թվականից նա գործել է որպես այդ թատրոնի բալետմայստեր։ 1990 թվականից հանդիսանում է Ադրբեջանի օպերայի և բալետի թատրոնի գլխավոր բալետմայստեր։ Լավագույն դերակատարումներից են՝ Գյուլյանաղ (Բադալբեյլու «Կույսի աշտարակը»), Այշա (Կարա Կարաևի «Յոթ գեղեցկուհիներ»), Շիրին (Արիֆ Մելիքով, «Սիրո լեգենդ»), Գյուլշան (Ս. Հաջիբեկովի «Գյուլշան»), Ժիզել (Ադոլֆ Ադանի «Ժիզել»), Մուլլա (Պյոտր Չայկովսկիի «Շչելկունչիկ»)։
Նա աշխատել է Ալժիրում, Շվեդիայում, Եգիպտոսում և Բելգիայում որպես մանկավարժ-բալետմայստեր։


== Ծանոթագրություններ ==
Պոդլեսցի (գյուղ, Իզյասլավի շրջան)

Պոդլեսցի (ուկրաիներեն՝ Підлісці), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Պոդլեսցի գյուղում բնակվում էր 283 մարդ։ Բնակավայրը զբաղեցնում է 1713 կմ² տարածք։ Բնակչության խտությունը կազմում էր 165,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օպտիմալ համակարգ

Օպտիմալ համակարգ « լատիներեն լատ.՝ optimus –լավագույն), ավտոմատ կառավարման համակարգ, որի համար որոշակի եղանակով ընտրված չափանիշը (հազվադեպ մի քանի չափանիշներ) ընդունում էր օպտիմալ արժեք։ Այդպիսի չափանիշներ կարող էին լինել, օրինակ, արագագործությունը, նվազագույն ծախսումները, ճշգրտությունը էին, կամ էլ մի քանի մեծությունների ֆունկցիա ներկայացնող չափանիշները։ Կառավարման օպտիմալ համակարգներն ստեղծվել էին ավտոմատ կարգավորման և հետևող համակարգերի արագագործությունն ու ճշգրտությունը մինչե հնարավոր սահմաններ բարձրացնելու համար։ Դրանց օգնությամբ էապես բարձրացնում էին նավերի, ինքնաթիռների և այլ օբյեկտների մանյովրայնությունը, բարելավում հոսքային արտադրության, վառարանների, կաթսայատեղակայանքների, քիմիական ռեակտորների աշխատանքների ռեժիմ ների կառավարումը։
Լակտաշի

Անվան այլ կիրառումների համար տե՛ս՝ Լակտաշի (այլ կիրառումներ)Լակտաշի (բոս․՝ Laktaši, սերբ.՝ Лакташи / Laktaši, խորվ.՝ Laktaši), քաղաք, Սերբական Հանրապետության հյուսիս-արևմուտքում գտնվող համանուն համայնքի կենտրոնը Բոսնիա և Հերցեգովինայի կազմում։


== Աշխարհագրություն ==
Տեղակայված է Սերբական Հանրապետության մայրաքաղաք Բանյա Լուկայից 15 կմ դեպի հյուսիս։
Քաղաքը բաժանված է 11 համայնքների։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 5 879 մարդ, իսկ համայնքի բնակչություն՝ 36 848 մարդ։


== Պատմություն ==
Այս շրջանի բնակչության մասին առաջին տեղեկությունները թվագրվում են քարե դարի սկզբից (մ․թ․ա․ 150000)։ Այդ ժամանակաշրջանի հնագիտական օբյեկտները գտնվում են ոչ բարձր բլուրների վրա՝ Վրբաս գետի մոտակայքում։ Այդ բնակավայրը տեղակայված է եղել քաղաքի կենտրոնում։
Հռոմեացիներն այս համայնքը նվաճել են մ. թ. 9 թվականին։ Քաղաքը տեղակայված էր երկու գավառների՝ Դալմաթիայի և Պանոնիայի սահմանին։ Տեղի իլլիրիական բնակչությունն ապրել է քաղաքներում։ Հռոմեացիները կառուցվել են ռազմային ճամբար և տնտեսական նշանակության օբյեկտներ։ Միջին դարերում Լակտաշին գրավվել է օստգոթերի, ավարների և սլավոնների կողմից, իսկ XII դարի սկզբին այս տարածքը դարձել է Հունգարիայի թագավորության մի մասը։
XVI դարի սկզբին այս տարածքը նվաճվել է թուրքերի կողմից, և մնացել է նրանց տիրապետության տակ հաջորդ 350 տարիներին։ Այս շրջանը Թուրքիայի համար շատ մեծ նշանակություն ուներ որպես Ավստրիայի հետ սահման, և այդ իսկ պատճառով թուրքերն իրականացնում էին սերբերի բռնի տեղափոխումը Հերցեգովինայի և Չեռնոգորիայի արևելյան լեռնային հատվածներից դեպի Պոտկոզարյե։
1878 թվականից Բոսնիա և Հերցեգովինան դարձել է Ավստրո-Հունգարիայի կայսրության մասնիկը։ 1883 թվականից հետո Պոտկոզարյա շրջանում բնակություն են հաստատել իտալացիները, գերմանացիները, ուկրաինացիները և լեհերը։


== Ծանոթագրություններ ==
Վալդեոլմիլյոս

Վալդեոլմիլյոս (իսպ.՝ Valdeolmillos) բնակավայր և մունիցիպալիտետ Իսպանիայում։ Գտնվում է Պալենսիա պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Էլ Սեռատո Պալենտինո շրջանում։ Բնակչությունը՝ 67 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
[1]
Միխայել Մադլ

Միխայել Մադլ (գերմ.՝ Michael Madl, մարտի 21, 1988(1988-03-21), Յուդենբուրգ, Շտիրիա, Ավստրիա), ավստրիացի ֆուտբոլիստ, պաշտպան  «Աուստրիա» ակումբի   և Ավստրիայի ֆուտբոլի հավաքականում։


== Ակումբային կարիերա ==

Մադլը պրոֆեսիոնալ կարիերա է սկսել Վիեննայի «Աուստրիա» ակումբում։ 2004 թվականին նա նորամուտն է նշել ավստրիական Բունդեսլիգայի ֆուտբոլի առաջնությունում։ 2007 թվականի ամռանը Միխայելը վարձակալությամբ խաղային պրակտիկա որոնելիս միացել է Ինսբրուքի «Վաքերին»։ Վարձակալությունն ավարտելուց հետո Մադլը վերադարձել է «Աուստրիա» և օգնել նրան Ավստրիայի ֆուտբոլի գավաթ նվաճելու։ 2010 թվականին Միխայելը տեղափոխվել է «Վիներ-Նոյշտադտ» ակունբ։ Հուլիսի 17-ին ԼԱՍԱ ակունբի դեմ խաղում նա նորամուտն է նշել նոր թիմում։ 2011 թվականին իր նախկին «Աուստրիայի» դեմ խաղում Մադլն իր առաջին գոլն է խփել «Վիներ–Նոյշտադտի» կազմում։
2012 թվականի ամռանը Միխայելը տեղափոխվել է «Շտուրմ» ակումբ։ Հուլիսի 21-ին «Ռեդ Բուլի Զալցբուրգի» դեմ խաղում նորամուտն է նշել Գրացի թիմում։ 2013 թվականի ապրիլի 20-ին «Մատերսբուրգի» դեմ խաղում Մադլն իր առաջին գոլն է խփել «Շտուրմի» կազմում։
2016 թվականին սկզբին Միխայելը վարձավճարով տեղափոխվել է Անգլիայի «Ֆուլհեմ» ակումբ։ Փետրվարի 13-ին «Քուինզ Պարկ Ռեյնջերսի» դեմ խաղում նա նորամուտն է նշել Անգլիայի Չեմպիոնշիփում կայանալիք ֆուտբոլի լիգայի առաջնությունում։ Մեկ շաբաթ անց «Չարլթոն Աթլետիկի» դեմ խաղում Մադլն իր առաջին գոլն է խփել «Ֆուլհեմի» կազմում»։ Վարձակալությունից հետո «Դաչնիկները» Միխայելի տրանսֆերը գնել են «Շտուրմից»։ 2018 թվականի սկզբին նա վերադարձել է «Աուստրիա» ակումբ։


== Միջազգային կարիերա ==
2007 թվականին Ավստրիայի երիտասարդական հավաքականի կազմում Մադլը չորրորդ տեղն Է զբաղեցրել Կանադայի աշխարհի երիտասարդական առաջնությունում։ 2007 թվականին Մադլը դարձել է Ավստրիայի երիտասարդական հավաքականի գլխավոր մարզիչ։
2016 թվականի նոյեմբերի 15-ին Սլովակիայի հավաքականի հետ ընկերական խաղում Միխայելը նորամուտն է նշել Ավստրիայի ֆուտբոլի ազգային հավաքականում։


== Ձեռքբերումներ ==
Թիմային
 Ավստրիա «Աուստրիա Վիեննա ֆուտբոլային ակումբ»

Ավստրիայի գավաթի 2008-2009 թվակաների գավաթակիր։


== Ծանոթագրություններ ==


== Արտաքին հղումներ ==
Статистика на soccerway
Профиль на sports.ru
Profile at austria-archiv.at
Ասքանազյան

Ասքանազյան, հայկական ազգանուն։


== Ազգանունը կրողներ ==
Միհրան Պ. Ասքանազյան (1854-1904), հրապարակախոս, խմբագիր։


== Ծանոթագրություններ ==
Բոգոր

Բոգոր ((ինդոն.՝ Bogor, հոլ.՝ Buitenzorg), քաղաք Ինդոնեզիայի Արևմտյան Ճավա մարզում՝ երկրի մայրաքաղաք Ջակարտայից մոտավորապես 60 կիլոմետր դեպի հարավ։ Մեծությամբ 6-րդն է Ջակարտայի մետրոպոլիսային տարածքում և 14-րդը՝ Ինդոնեզիայում։ Զբաղեցնում է 118.50 կմ2 տարածք, որի վրա, 2010 թվականի մարդահամարի տվյալներով, ապրում էր 950.334, 2020 թվականի մարդահամարի տվյալներով՝ 1.043.070, 2022 թվականի կեսերին՝ 1.099.422  մարդ։ Քաղաքի կենտրոնում 20 քառակուսի կիլոմետրից  յուրաքանչյուրի վրա ապրում է մի քանի հազար մարդ, և այն համարվում աշխարհի ամենախիտ բնակեցված տարածքներից մեկը։ Բոգորը տնտեսական, գիտական, մշակութային ու զբոսաշրջային կարևոր կենտրոն է, ինչպես նաև՝ լեռնային առողջավայր։ 
Միջին դարերում եղել է Սունդա թագավորության (ինդոն.՝ Kerajaan Sunda) մայրաքաղաքը և անվանվել է Պակուն Պաջարաջան կամ Դայուհ Պակուն։ Հոլանդացիների տիրապետության շրջանում կոչվել է Բույտենզորգ' (հոլանդերենից թարգմանած՝ նշանակում է անհոգ) և ծառայել է որպես Հոլանդական Արևելյան Հնդկաստանի գեներալ-նահանգապետի ամառային կեցավայր։
Բոգորի տեսարժանություններից են նախագահական պալատը՝ Իստանա Բոգորը, բուսաբանական այգին՝ Քեբուն Ռայա Բոգորը (ինդոն.՝ Kebun Raya Bogor), որն ամենահներից ու ամենաընդարձակներից մեկն է աշխարհում։ Բոգորին տրվել է «Անձրևոտ քաղաք» մականունը, քանի որ նույնիսկ չոր սեզոնի ընթացքում հաճախ են հորդառատ անձրևներ տեղում այստեղ։


== Պատկերասրահ ==

		
		
		
		
		
		
		
		
		
		
		


== Կլիմա ==
Ըստ Köppen climate classification-ի դասակարգման՝ Բոգորին բնորոշ է արևադարձային անձրևային անտառների կլիման (tropical rainforest climate, նիշը՝ Af). հարաբերական խոնավությունն այստեղ հասնում է 70 տոկոսի, տեղումների տարեկան միջին քանակությունը՝ շուրջ 1.700 միլիմետրի։ 


== Ծանոթագրություններ ==


== Գրականություն ==
«Буитенсорг»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Бейтензорг»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Большая советская энциклопедия. — М., 1969—1978. — Т. 2.
Всемирная история. — М., 1955—1983.
Бандиленко Г. Г., Гневушева Е. И., Деопик Д. В., Цыганов В. А. История Индонезии (в трёх частях). — М., 1992—1993.
Р. Н. Коригодский, О. Н. Кондрашкин, Б. И. Зиновьев, В. Н. Лощагин. Большой индонезийско-русский словарь. — М., 1990. — Т. 1.
Saleh Danasasmita. Sejarah Bogor. — Bogor, 1983.(ինդ.)
«Klenteng Hok Tek Bio»։ Official Site of Bogor City (ինդոնեզերեն)։ Pemerintah Kota Bogor։ 28 April 2008։ Արխիվացված է օրիգինալից 12 March 2012-ին։ Վերցված է 6 July 2010  


== Արտաքին հղումներ ==
http://www.kotabogor.go.id Բոգոր. պաշտոնական կայք
Մալայա Սլոբոդկա (գյուղ, Գլուխովի շրջան)

Անվան այլ կիրառումների համար տե՛ս՝ Մալայա ՍլոբոդկաՄալայա Սլոբոդկա (ուկրաիներեն՝ Мала Слобідка), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Մալայա Սլոբոդկա գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոչկորովո (գյուղ, Կարդիմովսկի շրջան)

Կոչկորովո (ռուս.՝ Кочкорово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նեհատու (գյուղ, Հանիլա շրջան)

Անվան այլ կիրառումների համար տե՛ս՝ ՆեհատուՆեհատու (էստ․՝ Nehatu), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մպինգա-Կավոյե համայնք

Մպինգա-Կավոյե համայնք (Ֆրանսերեն՝ Commune de Mpinga-Kavoye), մեկն է Բուրունդիի Հանրապետության 117 համայնքներից։ Մտնում է Ռուտանա շրջանի մեջ՝ որպես համայնք։ Այն Ռուտանա շրջանի վեց համայնքներից մեկն է։


== Աղբյուրներ ==
(5148) Ջիորդանո

(5148) Ջիորդանո (անգլ.՝ Giordano), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,115159 ա. մ., առավելագույնը մոտենում է 2,6655 ա. մ. հեռավորության վրա և հեռանում 3,5648 ա. մ.։ Արեգակի շուրջ մեկ ամբողջական պտույտ է կատարում 2008,25 երկրային օրվա ընթացքում, իր ուղեծրով շարժվելով միջինում 0,17926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5148) Ջիորդանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաբաքիլիսա

Կաբաքիլիսա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Բանշի (հեռուստասերիալ)

Անվան այլ կիրառումների համար տե՛ս՝ Բանշի (այլ կիրառումներ)Բանշի (անգլ.՝ Banshee), ամերիկյան հեռուստասերիալ, որի պրեմիերան տեղի ունեցավ 2013 թվականի հունվարի 11-ին, Cinemax հեռուստաալիքով։ Երկրորդ եթերաշրջանը սկսցվեց 2014 թվականի հունվարի 11-ին։ 2014 թվականի հունվարի 30-ին՝ երրորդ եթերաշրջանը։ 2015 թվականի փետրվարին Cinemax-ը տեղեկացրեց, որ հեռուստասերիալը կունենա նաև չորրորդ եթերաշրջան։ Կնկարահանվի ութ սերիա։ 2016 թվականի ապրիլի մեկին կմեկնարկվի չորրորդ եթերաշրջանը։


== Սյուժե ==
15 տարի բանտարկված լինելուց հետո, գլխավոր հերոսը (Էնթոնի Սթար), յուրացնում է սպանված շերիֆի ինքնությունը, և դառնում է Բանշի օկրուգի շերիֆ, Պենսիլվանիա նահանգ, որտեղ ապրում է նրա նախկին զուգընկեր Էնան (Իվանա Միլիչեվիչ)։


== Կերպարները ==
Գլխավոր հերոս (Էնթոնի Սթար) - Լուկաս Հուս, շերիֆ, գող, բանտարկվել է 15 տարի։ Բանտարկվել է իր պարագլուխից ալմաստներ գողանալու համար։ Սիրահարված է Էնային։
Էնա (Իվանա Միլիչեվիչ) - Կերի Հոուփվել, անհաջողությամբ վերջացած գողությունից հետո որոշում է նոր կյանք սկսել։ Ամուսնացել է Գորդոն Գորդոն Հոուփվելի հետ, նրանք ունեն յոթ տարեկան տղա՝ Մաքսը, և տասնհինգ տարեկան աղջիկ՝ Դևան։ Միակ մարդկանցից մեկը ով գիտի ճշմարտությունը նոր շերիֆի մասին։ Նա դեռևս զգացմունքներ ունի գլխավոր հերոսի նկատմամբ։
Քայ Փրոքտոր (Ուլրիխ Թոմսոն) - քրեական հեղինակություն Բանշիում, հանցագործույունների և մեծ բիզնեսի ղեկավար քաղաքում
Ջոբ (Հուն Լի) - փորձառու հակեր։ Աշխատել է հլխավոր հերոսի և Էնայի հետ
Շուգար Բեյթս (Ֆրենկի Ֆեյզոն) - նախկին բռնցքամարտի չեմպիոն, բարի սեպականատեր։ Գիտի Լուկասի գաղտնիքը և օգնում է նրան
Բրոք Լոտուս (Մեթ Սերվիտո) - շերիֆի գլխավոր օգնականը, Բանշիի ամենագլխավոր ոստիկանը
Շոբեն Քելի (Տրիեստե Քելի Դան) - շերիֆի օգնական
Էմեթ Յուներս (Դեմետրիուս Գրոս) - շերիֆի օգնական, սեվամորթ ոստիկան
Ռեբեքա Բոումաս (Լիլի Սիմոնս) - Քայ Փրոքթորի զարմուհի։ Ապրում է ոչ ճիշտ ապրելակերպով
Գորդոն Հոուփվել (Ռաս Բլեքվել) - Քերիի ամուսինը, դատախազ
Դևա Հոուփվել (Ռայան Շեյն) - Էնայի և գլխավոր հերոսի աղջիկը, երկրորդ եթերաշրջանի վերջում նա իմանում է, որ Գորդոն Հոուփվելը նրա կենսաբանական հայրը չէ
Քլեյ Բերտոն (Մեթյու Ռաուխ) - Քայի թիկնապահը
Միսթեր Ռեբիթ (Բեն Քրոս) - Էնայի հայրը
Ալբինոզ (Ջոզեֆ Գաթ) - Բոդիբիլդեր
Դեն Քենդել (Դենիել Ռոս) - Բանշիի երիտասարդ քաղաքապետը
Բենջամին Լոնգշեդոու (Ռաքել Մինս) - Քայի զուգընկերը բիզնեսում
Ալեքս Լոնգշոու (Էնթոնի Ռույբիբեր) - առաձնորդի մեծ տղան և ժառանգը
Նոլա Լոնգշոու (Օդետ Էնեբլ) - առաջնորդի աղջիկը
Չեյտոն Լիթլսթոուն (Ջինո Սեջերս) - կարմրամաշկ Կինախոյի ղեկավարը
Բիլի Ռեյվեն (Չասք Սփենսեր) - նախկին Կինախոյի սպա, օկրուգ Բանշիի շերիֆի օգնականը
Քուրթ Բանքեր (Թոմ Փելֆրի) - նախկին սքինհեդ, ավելի ուշ դարձել է շերիֆի օգնական


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Մարինո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմել է 13 մարդ։
Գտնվում է շրջանի հյուսիս-արևելյան մասում, Նովոդուգինից 19 կմ հարավ-արևմուտք, P134 «Ստարայա Սմոլենսկայա ճանապարհ»՝ Սմոլենսկ-Դորոգոբուժ-Վյազմա-Զուբցով մայրուղուց 13 կմ դեպի արևմուտք, Սլույա գետի ափին։ Նովոդուգինո երկաթուղային կայարանը գտնվում է գյուղից 19 կմ դեպի արևելք՝ Վյազմա-Ռժև գծի վրա։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին գյուղը գրավել են նացիստական զորքերը, ազատագրվել է 1943 թվականի մարտին ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոնգ Ֆեյ Հուն

Վոնգ Ֆեյ Հուն (չինարեն՝ 黃飛鴻, հուլիսի 9, 1847(1847-07-09), Nanhai District, Canton prefecture, Guangdong Province, Ցին կայսրություն - ապրիլի 17, 1925(1925-04-17), Գուանչժոու, Kwangtung, Չինաստանի Հանրապետություն), Ցինների հարստության մայրամուտի մարտարվեստների հայտնի վարպետ։ Նա ստեղծել է կունգ ֆույի հունգար ոճը։ Երբեմն նրան սխալմամբ ներառում են «Տաս կանտոնական առյուծների» ցանկում։
Վոնգ Ֆեյ Հունը մասնագիտությունը սկսել է որպես բժիշկ։ Նա Ֆոշանում զբաղվում էր ասեղնաբուժությամբ։ Արդեն 13 տարեկանից նրան համարում էին կայացած մարտիկ։ Այդ ժամանակ նա կարող էր հաղթել նույնիսկ իրենից տարեցներին։ Սինյանյան հողափոխության ժամանակ նա զորագրվեց։ Նա Չինաստանում հռչակվել էր որպես «XX դարի Ռոբին Հուդ»։ Վոնգի մահվանից հետո նրա կինը և երեխաները Հոնկոնգում դասավանդում էին նրա մարտարվեստի ոճը։
Վերպետին նվիրված բազմաթիվ ֆիլմեր և սերիալներ կան։ Ջեքի Չանը նրան մարմնավորում է «Հարբած վարպետը» և «Հարբած վարպետը 2» ֆիլմերում, իսկ Ջեթ Լին` «Մի անգամ Չինաստանում» և «Երկաթե աքլորն ընդդեմ օձասանդրի» ֆիլմերում։ Նրան նվիրված ամենալավ ֆիլմը համարվում է ռեժիսոր Չժան Սին Յանի «Բռունք Շաոլինից» ֆիլմը, որտեղ բավականին լավ կերպով է ներկայացված վարպետի բնավորության գծերը։ Վոնգ Ֆեյ Հունին նվիրված մյուս ֆիլմերից են «Երկաթե կապիկը»։ Վարպետը հայտնվել է նաև «Աշխարհի շուրջն 80 օրում» կատակերգությունում, որտեղ նրան մարմնավորել է Սամո Հունգը։


== Ծանոթագրություններ ==
Մարինեո

Մարինեո (իտալերեն՝ Marineo), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 6885 մարդ, բնակչության խտությունը կազմում է 211 մարդ/կմ²։ Զբաղեցնում է 33 կմ² մակերես տարածք։ Փոստային ինդեքսն է՝ 90035։ Հեռախոսային կոդը՝ 00091։
Մարինեոն սահմանակից է Բոլոնիետա, Ցեֆալա Դիանա, Գոդրանո, Մեսոջասո, Միզիլմերի, Մոնրեալ, Սանտա Քրիստինա Ջելա, Վիլաֆրատի համայնքներին։
Կոմունայի հովանավորն է սուրբ Կիր Ալեքսանդրացին։ Տոնը նշվում է դեկտեմբերի 31-ին և օգոստոսի երրորդ կիրակի օրը։


== Ծանոթագրություններ ==
Կոմայե

Կոկուբունձի Կոմայե  (ճապ.՝ 狛江市 Կոմայե), քաղաք Ճապոնիայում։ Գտնվում է Տոկիոյի պրեֆեկտուրայում։


== Բնակչություն ==
Բնակչությունը կազմում է 80 392 մարդ (2014 թվականի օգոստոսի 1), խտություն - 12 580,91 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզու վրա, Կանտո տարածաշրջանում, Տոկիոյի պրեֆեկտուրայում։


== Սիմվոլիզմ ==
Քաղաքի ծառը համարվում է Գինկգո ծառը, ծաղիկը՝ Մրտավարդը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Գաբո բիձու շերամապահությունը

«Գաբո բիձու շերամապահությունը», Հովհաննես Թումանյանի պատմվածքներից։


== Պատմություն ==
Այս ստեղծագործության գրման տարեթիվը հայտնի չէ։
Առաջին անգամ տպագրվել է 1899 թվականի ապրիլի 18-ին Թիֆլիսում լույս տեսած «Տարազ» շաբաթաթերթի № 14-ում ( էջ 344), այնուհետև՝ 1914 թվականին «Լուսաբեր» դասագրքում (5-րդ տարի, էջ 151-152), 1917 թվականին՝ «Լուսաբեր» դասագրքում (151-152), ապա, Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 56-57)։
Ինքնագիրը չի պահպանվել։
Տպագրվել է 1917 թվականին՝ «Լուսաբեր» դասագրքից։


== Ծանոթագրություններ ==
1916 թվականը գրականության մեջ


== Մրցանակներ ==


=== Միջազգային ===
Գրականության Նոբելյան մրցանակը շնորհվեց Կարլ Գուստավ Վերներ ֆոն Հեյդենստամին՝ «որպես նոր դարաշրջանի համաշխարհային գրականության առավել հայտնի ներկայացուցչ»ի։


=== Ֆրանսիա ===
Գոնկուրյան մրցանակ- Անրի Բարբյուս, «Կրակ»


== Գրքեր ==
«Поэзия Армении» (հայերեն՝ Հայաստանի պոեզիան), Վալերի Բրյուսովի կազմած ժողովածուն։
«Հայ գրականության ժողովածու», խմբագիր՝ Մաքսիմ Գորկի, (Մոսկվա)։
«Հայրենիքիս հետ», Հովհաննես Թումանյանի բանաստեղծությունների ժողովածուն։
«Մարդկանց մեջ»- Մաքսիմ Գորկու պատմվածքը
«Իգո պատերազմներ»- Լեոնիդ Անդրեևի ստեղծագործությունը
«Մառա. թխվածքաբլիթ որբացած երեխաներին»- Մարկ Տվենի պատմվածքը
«Գաղտնի իրադարձություն Սթայլզում»- Ագաթա Քրիստիի վեպը (հրատարակվել է 1920 թվականին)
«Խորհրդավոր անծանոթը»- Մարկ Տվենի պատմվածքը


=== Դրամաներ ===
«Կայսր», Լևոն Շանթի դրաման։
«Դատաստան», Դերենիկ Դեմիրճյանի դրաման։


=== Պատմվածքներ ===
Հրատարակվել է Գովարդ Ֆիլլիպս Լավկրաֆտի «Ալքիմիկոս» պատմվածքը


=== Պեոզիա ===
«Դանթեական առասպել», Եղիշե Չարենցի պոեմը։
«Վահագն», Եղիշե Չարենցի պոեմը։


== Ծնվել են ==
Մայիսի 21- Գարոլդ Ռոբբինս, ամերիկյան գրող (մահացել է 1997 թվականին)
Օգոստոսի 28- Ջեկ Վենս, ամերիկյան գրող-ֆանտաստ
Օգոստոսի 22- Անատոլի Կալինին, ռուս խորհրդային վիպասան, բանաստեղծ և ակնարկագիր (մահացել է 2008 թվականին)
Նոյեմբերի 20 - Սերո Խանզադյան, հայ գրող (վ. 1998)
Դեկտեմբերի 15 - Վիգեն Խեչումյան, հայ արձակագիր (վ. 1975)


== Մահացել են ==
Օգոստոսի 28- Գաբրիելյուս Լանդսբերգիս-Ժյամկալնիս (Gabrielius Landsbergis-Žemkalnis), լիտվացի դրամատուրգ, թատրոնի դերասան, հրապարակախոս (ծնվել է 1852 թվականին)
դեկտեմբերի 9- Նացումե Սոսեկի, ճապոնացի գրող (ծնվել է 1867 թվականին)
Բրյոյ-Մանիե

Բրյոյ-Մանիե (ֆր.՝ Breuil-Magné), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆորի շրջանում։ Մտնում է Ռոշֆոր Նորդ կանտոնի կազմի մեջ։ 
Համայնքի INSEE կոդ՝ 17065։


== Բնակչություն ==
Համայնքի բնակչությունը 2010 թվականին կազմում էր 1655 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բրյոյ Մանիե (ֆր.)
Յուզեֆ Խելմոնսկի

Յուզեֆ Խելմոնսկի (լեհ.՝ Józef Marian Chełmoński, նոյեմբերի 7, 1847(1847-11-07) կամ նոյեմբերի 7, 1849(1849-11-07), Բոչկի, Gmina Kocierzew Południowy, Լովիչ պովյատ, Լեհաստան - ապրիլի 6, 1914(1914-04-06) կամ ապրիլի 4, 1914(1914-04-04), Կուկլովկա Զարզեչնա, Gmina Radziejowice, Ժիրարդուվի պովիատ, Մազովեցի վոյեվոդություն, Լեհաստան), լեհ նկարիչ-ռեալիստ։


== Կյանքը և ստեղծագործական ուղին ==
Յուզեֆ Մարիան Խելմոնսկին ծնվել է 1849 թվականին Լոդզի հարևանությամբ գտնվող Բոչկի գյուղում։ Նա նկարչության առաջին դասերը ստացել է հորից։ 1867-1872 թվականներին նկարչություն սովորել է Վարշավայի Վոյցեխ Գերսոնի գեղարվեստի մասնավոր դպրոցում։  1872-1875 թվականներին կրթությունը շարունակել է Մյունխենի գեղարվեստի ակադեմիայում։ Այնտեղ ապագա նկարիչը յուրօրինակ էր. նա պարապմունքներին հաճախում էր ռուսական կարմիր բանակայինների համազգեստով, ուլանյան բորդո բաճկոնով և Վարշավա-Վիեննա երկաթուղու վագոնավարի գլխարկանշանով։ Նրա առաջին նկարների վրա ազդել է Գերսոնը։
1875 թվականին Խելմոնսկին մեկնել է Փարիզ, որտեղ հաջողությամբ ներկայացրել է իր աշխատանքները։ Փարիզի Le Monde թերթում աշխատել է որպես նկարիչ-նկարազարդող։ Այդ ընթացքում Խելմոնսկին ուղևորվել է Իտալիա, 1872 թվականին և 1874-1875 թվականներին ճանպորդել է Ուկրաինայում։ 1878-1887 թվականներին Խելմոնսկին այցելել է Լեհաստան, Վիեննա և Վենետիկ։
1887 թվականին նկարիչը վերադարձել է Լեհաստան և ապրել է Վարշավայում։ 1889 թվականին նա Կուկլովիցիում առանձնատուն է գնել, որտեղ ապրել է մինչև իր մահը՝ 1914 թվականը։
Յուզեֆ Խելմոնսկին սիրում էր նկարել, հատկապես, լեհական ու ուկրաինական բնանկարներ, ինչպես նաև ժանրային և որսորդական տեսարաններ, հազվադեպ՝ դիմանկարներ։ Շատ ու վարպետությամբ ձիեր էի նկարում։ Լավագույն գործերից են՝ «Պառավի ամառ» (1875), «Արագիլներ» (1900, երկուսն էլ՝ Վարշավայի ազգային թանգարան), «Փոթորկից առաջ» (1896, Կրակովի ազգային թանգարան)։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Յուզեֆ Խելմոնսկու նկարների պատկերասրահ
Լիստվենիչնայա (Իժմայի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ)Լիստվենիչնայա (ռուս.՝ Лиственичная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի ձախ ափին 43 կմ հեռավորության վրա։ Գետի երկարությունը կազմում է 54 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000078046
Կոդը ըստ հիդրոլոգիական հետազոտության (ՌԴ) — 103007804
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լեյտմոտիվ

Լեյտմոտիվ (գերմ.՝ leitmotiv - գլխավոր մոտիվ), 

Գրականության մեջ՝ գեղարվեստական երկի հիմնական գաղափարը, որը տարբեր ձևերով կրկնվում է ամբողջ ստեղծագործության մեջ։ Օրինակ՝ Եղիշե Չարենցի «Ամենապոեմի» լեյմոտիվը աշխարհի բոլոր աշխատավոր մարդկանց համերաշխության ու միասնության մասին է։
Երաժշտության մեջ՝ որոշակի և ցայտուն երաժշտական դարձվածք (երբեմն՝ ամբողջական թեմա), որ XIX դ. սկսած լայնորեն կիրառվում է օպերայում, բալետում կամ ծրագրային երկերում, բնութագրում որևէ կերպար, գաղափար կամ երևույթ և երաժշտական մտքի զարգացմանը զուգընթաց կրկնվում է։ Լեյմոտիվը անփոփոխ կամ փոփոխված ուղեկցում է երկի գլխավոր կերպարին կամ նրա մասին հիշողությանը (Ալմաստի լեյմոտիվները՝ Սպենդիարյանի «Ալմաստ» օպերայում), հաստատում հիմնական գաղափարը (գլադիատորների ապստամբության լեյմոտիվը՝ Ա. Խաչատրյանի «Սպարտակ» բալետում), օգտագործվում նաև բնության որևէ երևույթ (ծովը Ռիմսկի–Կորսակովի «Հեքիաթ Սալթան թագավորի մասին» օպերայում), նույնիսկ առանձին առարկաներ (սուրը, նիզակը Վագների «Նիբելունգի մատանին» օպերայում) պատկերելու համար։«Լեյմոտիվ» տերմինը կիրառվում է նաև գրական երկերը վերլուծելիս։
Կորդելիերներ

Կորդելիերներ (ֆր.՝ Cordeliers), պաշտոնական անվանում՝ «Մարդու և քաղաքացու իրավունքների ընկերություն» (Société des Amis des droits de l'homme et du citoyen), Ֆրանսիական հեղափոխության ժամանակաշրջանի քաղաքական ակումբի անդամներ։ Կորդելիերներ են կոչվել իրենց նիստերի տեղավայրի (ֆրանցիսկյան կորդելիերների մենաստանի) անունով։ 
Ակումբը հիմնվել է 1790 թվականին։ Առավել ազդեցիկ էին ակումբի ձախ ուղղության դեմոկրատները։ Ակումբի անդամներն էին Ժան Պոլ Մարատը, Ժորժ Ժակ Դանտոնը, Կամիլ Դեմուլենը, Ժակ Ռենե Էբերը, Անտուան Ֆրանսուա Մոմորոն և ուրիշներ։ 
1792 թվականի օգոստոսի 10-ի ժողովրդական ապստամբությունից հետո կորդելիերներն ակտիվորեն մասնակցեցին ժիրոնդիստների դեմ պայքարին։ 1793-1794 թվականների վերջին կորդելիերների ակումբը ձախ յակոբինյանների՝ էբերտիստների կենտրոնն էր, որի ջախջախումից (1794 թվականի մարտ) հետո դադարեց գործել։
Էլ Ռուբիո

Էլ Ռուբիո (իսպ.՝ El Rubio)՝ մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 21 կմ2։ Բնակչությունը՝ 3549 մարդ (2010 թվականի տվյալներով)։ Պրովինցիայի վարչական կենտրոնից գտնվում է 102 կմ հեռավորության վրա։


== Ժողովրդագրություն ==


== Արտաքին հղումներ ==
El Rubio Archived 2007-08-16 at the Wayback Machine.
Եմելյանովկա (այլ կիրառումներ)

Եմելյանովկա, կարող է վերաբերել՝

Եմելյանովկա - գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում
Եմելյանովկա - գյուղ Ռուսաստանի Սմոլենսկի մարզի Պոչինկովսկի շրջանի կազմում
(418) Ալեմանիա

(418) Ալեմանիա (անգլ.՝ Alemannia), աստերոիդ աստերոիդների հիմնական գոտում։ Հայտնաբերվել է 1896 թվականի սեպտեմբերի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,593534 ա. մ., առավելագույնը մոտենում է 2,2882 ա. մ. հեռավորության վրա և հեռանում 2,8989 ա. մ., իսկ Երկրի ուղեծրին Ալեմանիա աստերոիդը նվազագույնը մոտենում է 1,2972 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1525,58 երկրային օրվա ընթացքում, իր ուղեծրով շարժվելով միջինում 0,235975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,82° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(418) Ալեմանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (59001-59100)

Աստերոիդների ցանկ (58901-59000)  • Աստերոիդների ցանկ  • Աստերոիդների ցանկ (59101-59200)
 Աստերոիդների ցանկ (58901-59000)  • Աստերոիդների ցանկ  • Աստերոիդների ցանկ (59101-59200)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Միք Թեյլոր

Միք Թեյլոր (անգլ. Mick Taylor, իսկական անունը Մայքլ Քեվին Թեյլոր, անգլ. Michael Kevin Taylor,հունվարի 17, 1949(1949-01-17), Welwyn Garden City, Միացյալ Թագավորություն), բրիտանացի երաժիշտ, կիթառահար։ Առավել հայտնի է որպես John Mayall & the Bluesbreakers (1966-69) և The Rolling Stones (1969-74) բլյուզ-ճակատագրական խմբի մասնակից։ Ռոք-ն-ռոլի փառքի սրահի անդամ։ Բրիտանական Classic Rock ամսագրի գնահատականներով՝ բոլոր ժամանակների մեծագույն կիթառահարներից մեկը։


= Վաղ տարիներ =
Միք Թեյլորը ծնվել է 1949 թվականի հունվարի 17-ին Հերթֆորդշիր կոմսության Ուելվին Գարդենում։
1966 թվականին 16 տարեկանում առաջին անգամ նվագել է Ջոն Մեյոլի համերգին՝ փոխարինելով խմբից հեռացած Էրիկ Քլեփթոնին։ Սակայն խմբի մշտական անդամ է դարձել Փիթեր Գրինը։
1967 թվականին Փիթեր Գրինը լքեց խումբը սեփական խումբը՝ Fleetwood Mac-ը ստեղծելու համար, իսկ Միք Թեյլորը դարձավ John Mayall & the Bluesbreakers-ի մասնակիցը։ Նրա մասնակցությամբ ձայնագրվել է մեկ ստուդիական ալբոմ՝ Crusade։


= Աշխատանքը Rolling Stones-ում =
1969 թվականին Միքի կարիերայում կտրուկ շրջադարձ կատարեց։ Արդեն այդ ժամանակ հայտնի Rolling Stones խմբից լքեց նրա հիմնադիր Բրայան Ջոնսը։ Դրանից կարճ ժամանակ անց նա մահացել է՝ խորհրդավոր հանգամանքներում խեղդվելով լողավազանում։ Ռոլինգներն արդեն սկսել են աշխատել Let It Bleed ալբոմի վրա և նրանց պահանջվել է բարձր մակարդակի կիթառահար։ Միք Ջագերը խորհուրդ է տվել Ջոն Մեյոլին, իսկ նա խորհուրդ է տվել Միք Թեյլորին։ Այսպես Թեյլորը մասնակցել է Let it Bleed ալբոմի ձայնագրությանը, դեռ որպես հյուր երաժիշտ։ Թեյլորի վիրտուոզ խաղն այնքան է տպավորել Ջագերին, որ նա նրան առաջարկել է մշտական տեղ Rolling Stones-ի կազմում։ Նույն 1969 թվականին Հայդ-պարկում կայացած հանրահայտ համերգին Թեյլորը առաջնաելույթ է ունեցել խմբի կազմում։
Rolling Stones-ի կազմում Միք Թեյլորը երկար չէր՝ 1969 թվականից մինչև 1974։ Այդ ընթացքում ձայնագրվել են ռոլինգների լավագույն ալբոմները՝ Sticky Fingers-ը (1971-ին), Exile on Main St-ը (1972 ), Goats Head Soup-ը (1973) և It ' s Only Rock and Roll (1974)։ Բացի այդ, Միք Թեյլորը մասնակցել մի քանի երգերի ձայնագրություններին, որոնք հետագայում տեղ են գտել Tattoo You ալբոմում, որը թողարկվել է 1981 թվականին։


= Երաժշտական գործունեություն Rolling Stones-ից հետո =
1995թ. սեպտեմբերին առաջին անգամ ելույթ ունեցավ Կիևում։ Համերգը կայացել է Ուկրաինական Տան երաժշտական ցուցահանդես-տոնավաճառի շրջանակներում։


= Մասնակցություն այլ երաժիշտների նախագծերին =
Ակվարիում «Նավգատոր» 1995 թվականում։
Keef Hartley Band «The Battle Of North West Six» 1969 թվականում։


= Սկավառակագրություն =
John Mayall & the Bluesbreakers-ի կազմում

1967: CrusadeThe Rolling Stones-ի կազմում

1969: Let It Bleed
1971: Sticky Fingers
1972: Exile on Main St.
1973: Goats Head Soup
1974: It’s Only Rock ’n’ Roll
1981: Tattoo You


== Ծանոթագրություններ ==
(6447) Տերրիկոլ

(6447) Տերրիկոլ (անգլ.՝ Terrycole), աստերոիդ աստերոիդների գոտի ներքին մասում։ Հայտնաբերվել է 1990 թվականի հոկտեմբերի 14-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,952188 ա. մ., առավելագույնը մոտենում է 1,7843 ա. մ. հեռավորության վրա և հեռանում 2,1201 ա. մ.։ Արեգակի շուրջ մեկ ամբողջական պտույտ է կատարում 996,28 երկրային օրվա ընթացքում, իր ուղեծրով շարժվելով միջինում 0,361345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,77° անկյուն։
Տերրիկոլ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6447) Տերրիկոլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սելեզնևշչինա

Սելեզնևշչինա (ռուս.՝ Селезневщина), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբոլիցիոնիզմ

Աբոլիցիոնիզմ (անգլ.՝ abolitionism), սևամորթների ստրկությունը վերացնելու շարժում ԱՄՆ-ում, Մեծ Բրիտանիայում և Ֆրանսիայում XVIII-XIX դարերում։
Շարժումը ծագել է ԱՄՆ-ում, 1775 թ.-ին և ծավալվել հատկապես «Ստրկության դեմ պայքարի ամերիկյան ընկերության» ստեղծվելուց (1833 թ.) հետո։ Շարժմանը մասնակցել են ֆերմերներ, բանվորներ, մտավորականներ, սևամորթ շարժման գործիչներ, բուրժուազիայի ներկայացուցիչներ։
Աբոլիցիոնիզմին դեմ էին ԱՄՆ-ի հարավային նահանգների ստրկատեր-պլանտատորները ու տնտեսապես նրանց հետ կապված բուրժուական տարրերը։
Աբոլիցիոնիզմն ուներ երկու հոսանք՝ չափավոր ազատամիտներն ընդունում էին պայքարի տակ սոսկ բարոյական միջոցները, իսկ արմատականները կոչ էին անում զենքի դիմել։ Տեղի ունեցան մի շարք հակաստրկատիրական ապստամբություններ (1800, 1831, 1859 թթ.)։
Աբոլիցիոնիզմը դարձավ ԱՄՆ-ում քաղաքացիական պատերազմի (1861-1865 թթ.) նախապատրաստման գաղափարական հիմք և նպաստեց ստրկության ոչնչացմանը։ Այդ գործում մեծ դեր խաղաց ԱՄՆ նախագահ Աբրահամ Լինկոլնը։
1948 թվականին ՄԱԿ-ը ընդունեց Մարդու իրավունքների համընդհանուր հռչակագիրը, ըստ որի՝


== Ծանոթագրություններ ==
Սարգիս Ղևոնդյան

Սարգիս Հարությունի Ղևոնդյան (1904, Թիֆլիս, Ռուսական կայսրություն - 1976 կամ դեկտեմբերի 7, 1975(1975-12-07), Երևան, Հայկական ԽՍՀ, ԽՍՀՄ), հայ անասնաբույժ։ Անասնաբուժական գիտությունների դոկտոր, պրոֆեսոր։


== Կենսագրություն ==
Սարգիս Ղևոնդյանը ծնվել է 1904 թվականին, Թիֆլիսում։ Ավարտել է Մոսկվայի անասնաբուժական ակադեմիան։ 1929-1934 թվականներին աշխատել է ԽՍՀՄ հողժողկոմատի անասնաբուժական գլխավոր վարչությունում։ 1934-1936 թվականներին եղել է Երևանի անասնաբուծական-անասնաբուժական ինստիտուտի պրոռեկտոր, 1936-1946 թվականներին՝ ՀԿԿ կենտկոմում (1943-1946 թվականներին՝ քարտուղար), 1946-1947 թվականներին՝ ՀԽՍՀ գյուղնախարար, 1947-1959 թվականներին՝ ՀԽՍՀ ԳԽ նախագահության քարտուղար, 1955-1964 թվականներին՝ ՀԽՍՀ Անասնաբուծության և անասնաբուժության գիտահետազոտական ինստիտուտի տնօրեն, Երևանի անասնաբուծական-անասնաբուժական ինստիտուտի մակաբուծաբանության և անասնաբուժասանիտարական փորձաքննության ամբիոնի վարիչ։
Աշխատանքները վերաբերում են գյուղատնտեսական կենդանիների հիվանդությունների ախտորոշման, կանխարգելման և բուժման միջոցառումների մշակման խնդիրներին։ Առաջարկել է Յոդինոլ պատրաստուկն օգտագործել մանր եղջերավոր անասունների դիկտիոկաուլոզ հիվանդության բուժման նպատակով։


== Մահ ==
Սարգիս Ղևոնդյանը մահացել է 1976 թվականին, Երևանում։


== Երկեր ==
Անասնաբույժի ուղեցույց (ինվազիոն հիվանդություններ), Երևան, 1968։


== Ծանոթագրություններ ==
Ալաբաշլի (Կասում-Իսմայլով)

Անվան այլ կիրառումների համար տե՛ս՝ Ալաբաշլի (այլ կիրառումներ)Ալաբաշլի, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Ներկայումս գյուղը կոչվում է Կասում-Իսմայլով և գտնվում է Ադրբեջանի Շամխորի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չարեքաուլ

Չարեքաուլ (վրաց.՝ ჩარექაული), գյուղ Վրաստանում։ Գտնվում է Կախեթի մարզի Ախմետայի շրջանում։


== Դիրք ==
Գյուղը գտնվում է ծովի մակարդակից 670 մետր բարձրության վրա։ Մարզկենտրոն Ախմետայից գտնվում է 11 կմ հեռավորության վրա դեպի հարավ-արևելք, իսկ Թելավից՝ 12 կմ դեպի արևմուտք հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 10 մարդ, այդ թվում 40%` վրացիներ (4 մարդ), 30% Հայեր (3 մարդ), 20% Եզդիներ (2 մարդ), 10% օսեր (1 մարդ). :


== Ծանոթագրություններ ==
Պոլյանովո (գյուղ, Վյազեմսկի շրջան)

Պոլյանովո (ռուս.՝ Поляново), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 391 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքրավանք

Մաքրավանք, վանական համալիր Հայաստանի Հանրապետության Կոտայքի մարզի Մաքրավան գյուղում (այժմ Հրազդան քաղաքի թաղամասերից մեկն է)։ Վանքի գլխավոր կառույցը 13-րդ դարում կառուցված Սուրբ Աստվածածին եկեղեցին մեկ զույգ որմնամույթերով, արևմտյան կողմում երկհարկանի ավանդատներով գմբեթավոր դահլիճի տիպի կառույց է։ Եկեղեցին շրջապատված է բազմաթիվ խաչքարերով։ Հարավային կողմում գտնվում է միանավ եկեղեցի։ Սուրբ Աստվածածին եկեղեցուն արևմուտքից կից է եղել գրեթե քառակուսի հատակագծով գավիթը, որի պատերի հիմքերն են մնացել։ Վանքի արևելքում զարդաքանդակ խաչքարերով փոքրիկ գերեզմանոցն է։
Այժմ վանական համալիրը բաղկացած է երեք հիմնական մասերից՝ Սբ. Ամենափրկիչ և Սբ. Կաթողիկե եկեղեցիներից, գավթից ու օժանդակ շինություններից։
Մաքրավանքի վանական համալիրը օծել է Արշարունի կաթողիկոսը` 990 թվականին։ Սբ. Ամենափրկիչ եկեղեցին սրբատաշ քարից կառուցված միանավ կենտրոնագմբեթ կառույց է, խաչաձև հորինվածքով։ 
Մյուս եկեղեցին՝ Սբ. Կաթողիկեն /պետ. ցուցիչ 6.1.59.2/, կառուցվել է XIII դարի առաջին տասնամյակում։ Այն նույնպես կենտրոնագմբեթ է և հատկապես աչքի է ընկնում զարդանախշ որմնաքանդակներով և արձանագրություններով։


== Ծանոթագրություններ ==


== Աղբյուրներ ==
Թ.Խ. Հակոբյան, Հայ ժողովրդի պատմության հիշարժան վայրերը, Երևան, 1990։
Կորեայի ազգային գրադարան

Կորեայի ազգային գրադարան (կոր.՝ 국립중앙도서관, 國立中央圖書館), Հարավային Կորեայի գլխավոր գրադարանը, որը գտնվում է երկրի մայրաքաղաք Սեուլում։ Հիմնադրվել է 1945 թվականին։ Գրադարանային ֆոնդը պարունակում է ավելի քան 7 միլիոն միավոր, այդ թվում 1 միլիոն հատոր գիրք օտար լեզուներով։ Գրադարանի հավաքածուի որոշ գրքեր ընդգրկված են «Հարավային Կորեայի ազգային հարստությունների» ցուցակում։
1974 թվականին գրադարանը Սոգոնդոնից տեղափոխվել է Նամսանդոն շրջան, 1988 թվականին՝ Պանպխոդոն (Սեուլի Սոչհոգու շրջան)։ 1991 թվականին գրադարանի կառավարումը կրթության նախարարությունից փոխանցվել է մշակույթի նախարարությանը։
2007 թվականին Կորեայի ազգային գրադարանի հովանավորությամբ բացվել է էլեկտրոնային ծառայություն, որը հանրային թվայնացված գրադարան է։


== Տես նաև ==
Չինաստանի ազգային գրադարան
Ալժիրի ազգային գրադարան


== Ծանոթագրություններ ==


== Արտաքին հղումներ ==
Պաշտոնական կայք Archived 2006-06-25 at the Wayback Machine.(անգլ.)
Национальные библиографии: прошлое, настоящее, будущее - корейский опыт
Ֆուտբոլն ամառային II Օլիմպիական խաղերում

Ամառային II Օլիմպիական խաղերում ֆուտբոլի մրցումներն անցկացվել են առաջին անգամ, սեպտեմբերի 20-ին և 23-ին։ Մեդալների միակ հավաքածուի համար մրցել են երեք թիմ։


== Մեդալներ ==


=== Ընդհանուր հաշվարկ ===
(Թավատառերով ըստ կատեգորիաների առանձնացված են մեդալների ամենաշատ քանակը, ինչպես նաև ընդունող երկիրը)


=== Մեդալակիրներ ===


== Մրցումներ ==


== Արտաքին հղումներ ==
Մրցման մեդալակիրները ՄՕԿ-ի կայքում (անգլ.)
Մրցման արդյունքները Archived 2011-07-19 at the Wayback Machine. (լեհ.)
Զեկույցներ խաղերի մասին (անգլ.)
Խաղերի պաշտոնական արձանագրությունը Archived 2004-08-30 at the Wayback Machine. (անգլ.)
Մարիա Պրիգարա

Մարիա Պրիգարա (ուկրաիներեն՝ Марія Аркадіївна Пригара, փետրվարի 7 (20), 1908, Մոսկվա, Ռուսական կայսրություն - սեպտեմբերի 8, 1983(1983-09-08), Կիև, Ուկրաինական ԽՍՀ, ԽՍՀՄ), ուկրաինացի բանաստեղծ, արձակագիր, թարգմանիչ, մանկագիր։


== Կենսագրություն ==
Ծնվել է ծառայողի ընտանիքում։ 1931 թվականին ավարտել է Կիևի ժողովրդական կրթության ինստիտուտը։ Աշխատել է «Պրոլետարսկայա պրավդա» թերթում և «ԼԻՄ» ու «Մոլոդոյ բոլշևիկ» հրատարակչություններում։
1945-1950 թվականներին եղել է «Բարվինոկ» ամսագրի խմբագրի տեղակալը։


== Ստեղծագործությունը ==
Մարիա Պրիգարան հրատարակել է մանկական բազմաթիվ գրքեր՝ «Գարունը գյուղում», «Կոմբայնների երթ», «Լեռներում», «Մեր բարեկամները», «Յարինկա», «Մեր ծանոթները», «Հեքիաթներ», «Սաշկոն հանքափոր», «Մենք սիրում ենք արևն ու գարունը», «Անտառի բացատում», «Դնեպրը հոսում է դեպի կապույտ ծով», «Եթե մենք ծանոթներ ենք», «Կոզակ Գոլոտան» և այլն։
1969 թվականին տպագրել է «Միխայլիկ-կոզակային սպասյակ» վիպակը երեխաների համար։
Դեռևս պատերազմի օրերին Մարիա Պրիգարան մեծերի համար տպագրել է քնարական բանաստեղծությունների երկու ժողովածոը՝ «Ռազմի ճամփով» և «Նախօրյակին» խորագրերով։
Մարիա Պրիգարայի թարգմանությամբ ուկրաիներեն լույս են տեսել Ադամ Միցկևիչի, Հայնրիխ Հայնեի, Յոհաննես Բեխերի, Մաքսիմ Տանկի բանաստեղծությունները, Հենրիկ Սենկևիչի, Վանդա Վասիլևսկայայի արձակ ստեղծագործությունները։


== Մարիա Պրիգարան հայերեն ==
Իմ սերունդը; Այդպիսին ենք եղել; Հեռացիր։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 307-309։ Թարգմ.՝ Լ. Սարգսյան։


== Ծանոթագրություններ ==
Գուշնա

Գուշնա, գյուղ պատմական Փոքր Հայքի Արաբկիրի շրջանում, իսկ ապա գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 24 կմ հարավ-արևելք։


== Անվան ստուգաբնություն ==
Բնակավայրի անվանումը կապվում էր գուշնա (քուշնա) բույսի հետ, որը աճում էր գյուղի հանդերում։


== Աշխարհագրություն ==
Գյուղի մոտ կաին 51 աղբյուրներ։


== Պատմություն ==
1895-1896 թվականների կոտորածների ժամանակ գյուղի հայ բնակիչների մեծ մասը բռնությամբ մուսուլմանացվել է։ Մյուս բնակիչները կոտորվել կամ բռնությամբ տեղահանվել են 1915-1918  թվականների Մեծ եղեռնի ժամանակ։


== Բնակչություն ==
1915 թվականին ուներ 70 տուն՝ 500 հայ բնակչով։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Գուշնան ուներ Ս. Աստվածածին կամ Ս. Աստվածամայր անունով եկեղեցի, որը երբեմն վանք էր համարվում։


== Կրթություն ==
Ս. Աստվածածին եկեղեցուն կից գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
(4819) Գիֆորդ

(4819) Գիֆորդ (անգլ.՝ Gifford), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 24-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 2,202889 ա. մ., առավելագույնը մոտենում է 2,1362 ա. մ. հեռավորության վրա և հեռանում 2,2695 ա. մ.։ Արեգակի շուրջ մեկ ամբողջական պտույտ է կատարում 1194,23 երկրային օրվա ընթացքում, իր ուղեծրով շարժվելով միջինում 0,30145 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4819) Գիֆորդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատտինա

Պատտինա (էստ․՝ Pattina), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարեն Աղամյան

Կարեն Գուրգենի Աղամյան (հունվարի 1, 1946(1946-01-01), Երևան, Հայկական ԽՍՀ, ԽՍՀՄ), հայ նկարիչ։ 1998-2018 թվականներին եղել է Հայաստանի նկարիչների միության նախագահը։ Հայաստանի Հանրապետության արվեստի վաստակավոր գործիչ։


== Կենսագրություն ==
Ծնվել է 1946 թ., Երևանում։ 1969 թ. ավարտել է Երևանի գեղարվեստա-թատերական ինստիտուտը և նույն թվականից սկսել դասավանդել այդ բուհում։ 1974 թվականից՝ ԽՍՀՄ նկարիչների միության անդամ։ 1981-1983 թթ.՝ Հայաստանի արվեստի հիմնադրամի գլխավոր նկարիչ։ 1983 թ. պարգևատրվել է ԽՍՀՄ արվեստների ակադեմիայի և ԽՍՀՄ նկարիչների միության դիպլոմներով։ 1974 թվականից՝ ԽՍՀՄ դիզայներների միության անդամ։ 1988-1993 թթ.՝ Երևանի գեղարվեստա-թատերական ինստիտուտի դիզայնի ֆակուլտետի դեկան։ 1991 թվականից՝ Երևանի գեղարվեստի պետական ակադեմիայի պրոֆեսոր։ 1998-2018 թվականներին եղել է Հայաստանի նկարիչների միության նախագահը։


== Պարգևներ և կոչումներ ==
Հայաստանի Հանրապետության արվեստի վաստակավոր գործիչ (2008)։
2011 թ. մարտի 31-ին Հայաստանի վարչապետի որոշմամբ Երևանի գեղարվեստի պետական ակադեմիայի հիմնադրման 65-ամյա հոբելյանի առթիվ, մշակույթի և կրթության բնագավառներում ներդրած ավանդի ու երկարամյա գործունեության համար պարգևատրվել է Հայաստանի վարչապետի հուշամեդալով։
«Հայրենիքին մատուցած ծառայությունների համար» 1-ին աստիճանի մեդալ, 2017


== Ծանոթագրություններ ==


== Արտաքին հղումներ ==
Կարեն Աղամյան
Պիրվելի Ճողա

Պիրվելի Ճողա (վրաց.՝ პირველი ჭოღა), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 724 մարդ։


== Ծանոթագրություններ ==
Ցուպկի

Ցուպկի (ուկրաիներեն՝ Цупки), գյուղ Ուկրաինայի Դոնեցկի մարզի Խարցիզսկի քաղաքային խորհուրդում։
2001 թվականի տվյալներով Ցուպկի գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կընճըլար

Կընճըլար Ղընճլար, հայաբնակ գյուղ Իզմիրի վիլայեթում։ Միջին դարերում կոչվել է Նոր գյուղ։ XX դ. սկզբին ուներ ավելի քան 1500 բնակիչ։ Զբաղվում էին շերամապահությամբ, այգեգործությամբ, արհեստներով։ Գյուղում կային մետաքսի երկու գործարան, եկեղեցի (Ս. Սարգիս) և երկսեռ վարժարան (Արշարունյան)՝ 260 աշակերտով։ Բնակիչները տեղահանվել են 1922-ին։